**Thon Hotel Linne** er et forretnings- og konferansehotell etablert i 1969. Hotellet med 394 rom ligger på Vollebekk ved Linderud, i bydel Bjerke i Oslo. Fra 2006 har Linne hotell vært en del av Olav Thons hotellkjede Thon Hotels.

Hotellet ligger i kort avstand til industristrøket Alnabru som i 2015 hadde 19 000 arbeidsplasser. Plasseringen av dette hotellet og den til Quality Hotel 33, er av TØI fremhevet å lette atkomsten for tilreisende til bedriftene denne delen av Oslo. Hotellet ble i 2016 ombygget delvis med tanke på langtidsleie til gjestene.

Eierskaps- og bygningshistorie
------------------------------

Eiendomsinvestor Egil A. Braathen var eieren som fikk bygget Linne Hotel i 1969, opprinnelig med en kapasitet på 60 rom og 120 sengeplasser. Da det åpnet i desember dette året var det det første nybygde hotellet i Oslo siden Hotel Viking i 1952. Braathen fikk med seg Anders Greve Løberg som direktør.

Bygningen som ble til Linne Hotel var opprinnelig planlagt som hybelhus for Postverket, men dette viste seg å bli for dyrt på grunn av krevende grunnforhold. Arkitekt F.S. Platou fikk derfor omarbeidet planene på oppdrag for Braathen, som ville satse på et konferansehotell rettet mot de raskt voksende industriområdene nordøst i Oslo.

Etter at eier Egil A. Braathen av skattemessige årsaker utvandret fra Norge i 1980 beholdt han en suite ved Linne Hotel. Her kunne han oppholde seg uten å ha formell bostedsadresse i Norge. På denne tiden var Linne Hotel også fast oppladningssted for Norges herrelandslag i fotball før landskamper på Ullevaal Stadion.

I 2006 blei hotellet en del av kjeden Thon Hotels. Thon Hotels pusset opp og utvidet det da eldre hotellet, og videreførte satsningen mot de 55 000 arbeidsplassene og 5 600 bedriftene i hotellets nærområde. Linne Hotell var lenge det eneste hotellet i Groruddalen i Oslo, men har fra 2010-årene fått konkurranse fra flere andre hoteller i denne delen av byen.

Hotellets hovedbygning ble oppført i Statsråd Mathiesens vei 12, men er siden utvidet vestover til motsatt side av veikrysset til Lunden til bygg B og C med adresse 10 og 8. Per 2022 har hotellet 394 rom.

Eierselskapet fikk ved utdelingen av Oslo kommunes miljøpris 2007 hederlig omtale for å ha miljøsertifisert alle sine 13 hoteller i Oslo. Restauranten i hotellet går under navnet *Brasserie Lind* (tidligere *Statsraaden*).

Referanser
----------

1. ↑  .
2. ↑  .
3. ↑  «Bydelsvelger - Bydeler». *Oslo kommune* **(norsk)**. 6. september 2016. Besøkt 19. januar 2024.
4. ↑  Transportøkonomisk institutt (2017). «Byutvikling, infrastruktur og næringsliv i hovedstadsområdet – konkurransedyktig næringsliv og bærekraftig storbysamfunn». *TØI-RAPPORT 1528/2016*: 57.
5. ↑  Akers avis Groruddalen, onsdag 10. august 2016
6. ↑  «Nytt hotell på Linderud er nå tatt delvis i bruk». *Aftenposten*, 4. juli 1969.
7. ↑  «Nytt hotell på Linderud». *VG*, 24. juli 1969.
8. 1 2  «Nytt hotell åpnet i Oslo». *Aftenposten*, 2. desember 1969.
9. ↑  «Den ukjente milliardæren». *Dagens Næringsliv*, 27. april 2013.
10. ↑  Aas, Einar (1982). *Proff i verdens hardeste liga*. no#: Gyldendal. s. 9. ISBN 8205138982.
11. ↑  «Thon overtar Linne Hotell». *Aften*, 7. desember 2006.
12. ↑  «'Hotelldalen'». *Aften*, 22. april 2009.
13. ↑  thonhotels.no
14. ↑
15. ↑  appexdev (7. november 2018). «Hvor er lutefisken?». *Groruddalen*. Besøkt 19. januar 2024.
16. ↑  «Vinnere av Oslo miljøpris 1998-2022». *Oslo kommune* **(norsk)**. 11. februar 2016. Besøkt 19. januar 2024.

Eksterne lenker
---------------

* (no) *Restaurant Statsraaden*

| * v
* d
* r
Olav Thon Gruppen |
| --- |
| 
* **Olav Thon**
* **Olav Thon Eiendomsselskap ASA**1

 |
| Thon Hotels 2 | 
* Bristol
* Linne
* Vettre
* Nidaros
* Trondheim

 |
| Kjøpesentre | 
* Arkaden
* Bergen Storsenter
* Gunerius
* Jessheim Storsenter
* Lagunen Storsenter
* Triaden kjøpesenter
* Molde Storsenter
* Nordby Shoppingcenter
* Oasen Storsenter
* Sandvika Storsenter
* Sartor Storsenter
* Ski Storsenter
* Storo Storsenter
* Strømmen Storsenter
* Sørlandssenteret
* Vestkanten (Bergen)
* Åsane Storsenter

 |
| Annet | 
* Norsk Underholdningsspill
* Bjørneparken
* Conrad Langaard AS
* Saras Telt

 |
| Relaterte artikler | 
* Amfi Eiendom

 |
| 1 Børsnotert selskap eid av Olav Thon. 2 Før 2005 kalt «Rainbow Hotels» |

|  |  |
| --- | --- |
| Oppslagsverk/autoritetsdata | Lokalhistoriewiki **·** Brønnøysundregistrene
 |